b'\n_START_ARTICLE_\nPanssaridivisioona Kempf\n_START_SECTION_\nPerustaminen\n_START_PARAGRAPH_\nWehrkreis V perusti 10. marraskuuta 1938 Stuttgartissa 4. panssariprikaatin esikunnan. Prikaatiin liitettiin panssarirykmentit 7 ja 8. Prikaatin esikunnasta muodostettiin elokuun puoliv\xc3\xa4liss\xc3\xa4 1939 panssaridivisioona Kempfin esikunta, jonka teht\xc3\xa4v\xc3\xa4n\xc3\xa4 oli johtaa panssariosasto Ostpreussenia (saks. Panzer-Verband Ostpreussen).\n_START_SECTION_\nHistoria\n_START_PARAGRAPH_\nDivisoona perustettiin varsinaisesti 10. elokuuta 1939 It\xc3\xa4-Preussissa. Divisioona osallistui Puolan sotaan. Se taisteli ainoastaan Varsovan pohjoispuolella ollutta Modlinin armeijaa vastaan. Divisioona lakkautettiin Puolan sodan voitonparaatin j\xc3\xa4lkeen 7. lokakuuta 1939. 4. panssariprikaati liitettiin perustettavaan 10. panssaridivisioonaan. Moottoroitu SS-rykmentti Deutschland laajennettiin SS-divisioona Das Reichiksi.'